คำสั่งสำนักงานกลางมาตราชั่งตวงวัดคำสั่งสำนักงานกลางมาตราชั่งตวงวัดที่๒/๒๕๔๑เรื่องระเบียบปฏิบัติในการตรวจสอบให้คำรับรองเครื่องชั่งตวงวัด---------------------- เพื่อให้การปฏิบัติงานตรวจรับรองเครื่องชั่งตวงวัดเป็นไปด้วยความมีระเบียบเรียบร้อย รัดกุม มีประสิทธิภาพ สามารถควบคุมคุณภาพของเครื่องชั่งตวงวัดและเป็นการให้บริการและอำนวยความสะดวกแก่ผู้ยื่นใบขอคำรับรองให้ดียิ่งขึ้น อาศัยอำนาจตามความในมาตรา๒๑ แห่งพระราชบัญญัติมาตราชั่งตวงวัด พระพุทธศักราช ๒๔๖๖ และความในข้อ ๓แห่งกฎเสนาบดีกระทรวงพาณิชย์ ฉบับที่ ๑ ออกตามความในพระราชบัญญัติมาตราชั่งตวงวัด พ.ศ. ๒๔๖๖ ลงวันที่ ๑๓กันยายน พุทธศักราช ๒๔๖๗ ซึ่งแก้ไขเพิ่มเติมโดยข้อ ๑ แห่งกฎกระทรวงพาณิชย์ออกตามความในพระราชบัญญัติมาตราชั่งตวงวัด พุทธศักราช ๒๔๖๖ (ฉบับที่ ๓) ลงวันที่ ๒๗ เมษายนพุทธศักราช ๒๔๘๖ อธิบดีกรมทะเบียนการค้าจึงออกคำสั่งไว้ ดังต่อไปนี้ ข้อ๑ ให้ยกเลิกคำสั่งสำนักงานกลางมาตราชั่งตวงวัด ที่ ๑/๒๕๒๗ เรื่อง ระเบียบปฏิบัติงานในการตรวจสอบให้คำรับรองเครื่องชั่งตวงวัดลงวันที่ ๑๒ มกราคม ๒๕๒๗ ข้อ๒ เครื่องชั่งตวงวัดที่จะขอตรวจสอบให้คำรับรองนอกสถานที่ในครั้งหนึ่ง ๆ จะต้องเป็นเครื่องชั่งตวงวัดที่กำหนดไว้ต่อไปนี้ คือ (๑)เครื่องชั่ง (๑.๑)เครื่องชั่งชนิดที่ ๑ ที่มีจำนวนไม่น้อยกว่า ๒๐ เครื่อง (๑.๒)เครื่องชั่งชนิดที่ ๒ ที่มีจำนวนไม่น้อยกว่า ๕๐ เครื่อง (๑.๓)เครื่องชั่งชนิดที่ ๓ ที่มีจำนวนไม่น้อยกว่า ๕๐ เครื่อง (๑.๔)เครื่องชั่งชนิดที่ ๔ ที่มีจำนวนไม่น้อยกว่า ๑๐ เครื่อง (๑.๕)เครื่องชั่งชนิดที่ ๖ ที่มีจำนวนไม่น้อยกว่า ๒๐๐ เครื่อง (๑.๖)ตุ้มน้ำหนักพิกัดที่มีจำนวนไม่น้อยกว่า ๒๐ ตุ้ม ๒๐ กิโลกรัม (๑.๗)เครื่องชั่งน้ำหนักใช้หา ที่มีจำนวนไม่น้อยกว่า ๒๐ เครื่อง เปอร์เซ็นต์แป้งในหัวมัน (๑.๘)เครื่องชั่งที่ตรึงติดกับที่ หรือไม่สะดวกแก่การเคลื่อนย้าย หรือ (๑.๙)เครื่องชั่งที่มีความรู้สึก (Sensitivity) ไวต่อการเปลี่ยนน้ำหนักที่ชั่งอย่างสูง การทำงานของเครื่องต้องใช้กระแสไฟฟ้ามีวงจรไฟฟ้าหรือกลไกภายในที่สลับซับซ้อนซึ่งไม่สะดวกแก่การเคลื่อนย้าย (๒)เครื่องตวงและมาตรวัด (๒.๑)เป็นเครื่องที่มีขนาดใหญ่และปริมาตรมาก ไม่สะดวกแก่การเคลื่อนย้าย (๒.๒)เป็นเครื่องที่จะต้องใช้อุปกรณ์พิเศษและไม่สามารถที่จะนำมารับการตรวจสอบให้คำรับรองที่สำนักงานกลางหรือสำนักงานสาขาได้ หรือ (๒.๓)เป็นเครื่องที่ตรึงติดกับที่ ข้อ๓ เครื่องชั่งตวงวัดที่มิได้กำหนดไว้ในข้อ ๒ หรือที่มีลักษณะแตกต่างไปจากที่กำหนดไว้ในข้อ ๒ให้นำมาตรวจสอบให้คำรับรองที่สำนักงานกลางหรือสำนักงานสาขา การนำเครื่องชั่งตวงวัดมาตรวจสอบให้คำรับรองที่สำนักงานกลางหรือสำนักงานสาขาเจ้าหน้าที่จะอนุญาตให้เจ้าของเครื่องเข้าไปในสถานที่ที่ใช้ในการตรวจสอบให้คำรับรองเพื่อช่วยในการยกแบบมาตราด้วยก็ได้ ข้อ๔ ในกรณีที่มีการขอรับเจ้าหน้าที่ชั่งตวงวัดไปตรวจสอบให้คำรับรองเครื่องชั่งตวงวัดนอกสถานที่ ให้ผู้ยื่นใบขอคำรับรองปฏิบัติดังนี้ (๑)ยื่นใบขอคำรับรองเพื่อนัดหมายเจ้าหน้าที่ไปตรวจสอบให้คำรับรองไว้ล่วงหน้าอย่างน้อย ๑ วันพร้อมทั้งฝากเงินค่าธรรมเนียมตามระเบียบที่กำหนด (๒)จัดเตรียมเครื่องที่จะให้ตรวจสอบให้คำรับรองไว้ให้พร้อมและครบถ้วนอยู่ในสภาพที่จะตรวจสอบให้คำรับรองได้เมื่อเจ้าหน้าที่เดินทางไปถึง (๓)จัดพาหนะรับส่งแบบมาตราเครื่องมือเครื่องใช้และเจ้าหน้าที่ที่จะไปทำการตรวจสอบให้คำรับรองตามเวลาที่กำหนดและนัดหมาย สำหรับการตรวจรับรองเครื่องชั่งรถยนต์หรือเครื่องชั่งที่ตรึงติดกับที่ที่มีพิกัดกำลังเกิน ๑๐,๐๐๐ กิโลกรัม ให้ผู้สอบมาตรานำรถบรรทุก ๑๐ ล้อติดตั้งเครนสำหรับยกตุ้มน้ำหนักพร้อมตุ้มน้ำหนักแบบมาตราไปปฏิบัติงานได้เท่าที่จำเป็นหรือตามที่ผู้ยื่นใบขอคำรับรองร้องขอ และการตรวจรับรองมาตรวัดน้ำมันเชื้อเพลิงที่ติดตั้งตามสถานีบริการน้ำมันเชื้อเพลิงหากมีความจำเป็นผู้สอบมาตราสามารถนำรถยนต์ตรวจสอบมาตรวัดน้ำมันเชื้อเพลิง(Mobile) ไปปฏิบัติงานได้ (๔)ในกรณีที่ผู้ยื่นใบขอคำรับรองเป็นผู้ถืออาชญาบัตรทำเครื่องชั่งตวงวัด ผู้ยื่นใบขอคำรับรองต้องมีแบบมาตราชั่งตวงวัดมาตรฐาน (Standard)ตามที่กำหนดไว้ในระเบียบสำนักงานกลางมาตราชั่งตวงวัดว่าด้วยการอนุญาตให้เป็นผู้ถืออาชญาบัตรทำเครื่องชั่งตวงวัด พ.ศ. ๒๕๓๙ ลงวันที่ ๑๖ กุมภาพันธ์ ๒๕๓๙เพื่อว่าผู้สอบมาตราจะได้ใช้สอบเทียบความเที่ยงของเครื่องชั่งตวงวัดที่ขอให้ตรวจสอบให้คำรับรอง ข้อ๕ เมื่อเจ้าหน้าที่ได้รับใบขอคำรับรองตามข้อ ๔ (๑) ให้ลงทะเบียนรับและนำเสนอผู้บังคับบัญชาตามลำดับชั้นถึงผู้อำนวยการกองชั่งตวงวัดหัวหน้าสำนักงานสาขา หรือผู้ซึ่งผู้อำนวยการกองชั่งตวงวัด หรือหัวหน้าสำนักงานสาขามอบหมายเพื่อพิจารณาสั่งการต่อไป ข้อ๖ ในกรณีที่ไม่อาจปฏิบัติตามที่กำหนดไว้ในคำสั่งนี้ได้ ให้ผู้อำนวยการกองชั่งตวงวัด หรือหัวหน้าสำนักงานสาขามีอำนาจพิจารณาวินิจฉัยสั่งการได้ตามที่เห็นสมควรเป็นการเฉพาะคราวแล้วรายงานให้กรมทราบ ทั้งนี้ตั้งแต่บัดนี้เป็นต้นไป สั่ง ณ วันที่ ๒๔ พฤศจิกายน พ.ศ. ๒๕๔๑ นรวัฒน์ สุวรรณ อธิบดีกรมทะเบียนการค้า หัวหน้าสำนักงานกลางมาตราชั่งตวงวัด[รก.๒๕๔๑/๑๐๑ง/๑๒๓/๑๗ ธันวาคม ๒๕๔๑] ปรียนันท์/พิมพ์ พรพิมล/แก้ไข ๑ก.ค ๒๕๔๕ A+B(C)